als_Latn dik_Latn ron_Latn
Kryetari i Lëvizjes Socialiste për Integrim Ilir Meta ishte pjesë e ditëlindjes së 23-të të Forumit Rinor Eurosocialist. Në fjalën e tij në Pallatin e Kongreseve, Meta tha se PS krijoi një alternativë të të ardhmes me idealizëm dhe pastërti. “Nuk mund të harrojmë se rinia eurosocialiste dha kontribut për frenimin e instalimit të një regjimi diktatorial në Shqipëri në emër të gjoja antikomunizmit. Ishte kohë kur të rinjtë socialist gjakoseshin por luftonin se demokracia sipas tyre ishte ndryshe. 23 vjet më parë, në këtë sallë kishte edhe të rinj nga Kosova që ishin themelues të FRESSH-it. Ishte një tjetër akt i këtij forumi që një përfaqësues nga Kosova të fliste dhe shprehte besim tek rinia socialiste”, u shpreh Meta.
Meta tha se koha është për ata që guxojnë dhe shohin përpara. Sipas tij, ishte një eurosocialist si Pandeli Majko ai që drejtoi qeverinë në luftën e Kosovës. Rinia eurosocialiste sipas Metës nuk kishte lidhje me rininë komuniste por u krijua nga të rinj që ishin pjesë e lëvizjes së dhjetorit. Më tej, Meta tha se FRESSH-i ishte oponenca brenda Partisë Socialiste.
als_Latn als_Latn